open-index/open-wikipedia-markdown huggingface dataset:
பண்டார வன்னியன்

**பண்டார வன்னியன்** (*Pandara Vanniyan*) அல்லது **வன்னியன்** என்பவர் வன்னி நாட்டு இறுதி அரசரும் வன்னி நாட்டை ஆண்ட தமிழ் மன்னரும் ஆவார். இவரின் போர் திறமை மிகவும் வியக்கத்தக்க வகையில் இருந்தது  என்பது 1782இல் லூயி என்கிற டச்சு ஆட்சியாளர் ஒருவர் எழுதிய நூல் வாயிலாகத் தெரியவருகிறது. அதில் லூயி டச்சுக்காரர்களான நாங்கள் உலகில் எங்கெங்கெல்லாமோ போரிட்டோம் ஆனால் இத்தகைய மாபெரும் வீரத்தினை இந்த மாவீர மன்னனை தவிர்த்து வேறொரு அரசனிடமும் கண்டதில்லை என எழுதி இருந்தார். இவர் இலங்கையில் பிரித்தானிய காலனித்துவத்தை எதிர்த்துப் போராடி மடிந்தார்.

## இதனையும் பார்க்க
*பண்டாரவன்னியன் (கூத்து)

## மேற்கோள்கள்

## வெளி இணைப்புகள்
*Vanni narratives
* Lord of the Vanni Forests 
* Closer look at Southern part of Vanni
* Vanni and the Vanniyas by C. S.Navaratnam
* History of Ceylon: PANDARA VANNIYAN, THE LAST TAMIL KING OF VANNI

பகுப்பு:இலங்கை மன்னர்கள்
பகுப்பு:1777 பிறப்புகள்
பகுப்பு:1803 இறப்புகள்
உழவர் சிந்தனைப் பள்ளி

சீன மெய்யியலில் பிறரால் அதிகம் அக்கறை தரப்பட்டாத ஒரு பிரிவு **உழவர் சிந்தனைப் பள்ளி** (Nung-chia, School of the Tillers) ஆகும். உழவர்களின் அல்லது தொழிலாளர்களின் பல கூற்றுக்களை இச் சிந்தனைப் பிரிவு முன்வைக்கிறது. ஆட்சியாளர் தானே உழுது உணவை உற்பத்தி செய்து உண்ண வேண்டும் என்ற கோரிக்கை இதற்கு எடுத்துக்காட்டு.

## முக்கிய நூல்கள்

## மெய்யியலாளர்கள்
* Hsu Hsing
* Feng Yu-lan

## சமூகத் தாக்கம்
சீனாவில் வேளாண்மை விருத்தி பெற உழவர் சிந்தனைப் பள்ளியின் பங்களிப்பு முக்கியமானது. எனினும், இவர்களது அரசியல் நிலைப்பாடுகள் வெற்றி பெறவில்லை.  

## மேற்கோள்கள்

பகுப்பு:சீன மெய்யியல்
சீனாவின் தேசிய நூலகம்

**சீனாவின் தேசிய நூலகம்** என்பது ஆசியாவின் மிகப் பெரிய நூலகம் ஆகும்.  சுமார் 31.1 மில்லியன் ஆக்கங்களுக்கு மேல் கொண்டுள்ள இது உலகின் மிகப் பெரிய நூலகங்களில் ஒன்றும் ஆகும்.  சீன இலக்கியத்தின் கருவூலம் இதுவாகும்.

## நூல்கள்

ஐக்கிய நாடுகள் சபை, வெளி நாட்டு அரசுகள் ஆகியவற்றின் ஆவணங்களை சேகரித்து வைத்துள்ளனர். இவை பல மொழிகளில் இருப்பது குறிப்பிடத்தக்கது. இங்கு பழைய கால ஓலைச்சுவடிகளும் உள்ளன.

குறிப்பிடத்தவை:
*சீசீ தோங்ஜியான் எழுதிய பக்கம்
*ஹன் அரச வம்சத்தைச் சேர்ந்த சிப்பிங் கற்கள்
*2,70,000 அரிய, பழங்கால சீன நூல்கள்
*சீன வரலாற்று ஆவணங்கள்
*பழைய வரைபடங்கள், படங்கள்
*இம்பீரியல் நூலகத்தில் இருந்து பெற்றவை.

## மேற்கோள்கள்

பகுப்பு:சீன இலக்கியம்
பகுப்பு:சீன நூலகங்கள்
பகுப்பு:தேசிய நூலகங்கள்
சவு அரசமரபு

**சவு வம்சம்** சீனாவை அதிக காலம் ஆண்ட வம்சம் (ஆட்சி மரபு) ஆகும்.  இந்த வம்சம் 1045 கிமு 256 காலப் பகுதியில் சீனாவை ஆண்டது.  இவர்களின் காலப் பகுதியில் இரும்பு சீனாவுக்கு அறிமுகமானது.  செப்பு சிற்பவேலை உச்சங்களைக் கண்டது.  சீன மொழியின் எழுத்துமுறை விரிவு பெற்றது.

சவு வம்சக் காலத்தில்தான் பிற்காலத்தில் சீனாவில் பாரிய தாக்கத்தை ஏற்படுத்திய பல மெய்யியலாளர்கள் வாழ்ந்தார்கள்.  கன்பூசியசு, லா ஒசி, மோகி, Han Fei, மென்சியசு போன்றோர் இன்றுவரை சீன சிந்தனையின் அடிப்படைகளாக விளங்குகிறார்கள்.

பகுப்பு:சவு அரசமரபு
பகுப்பு:ஆசியாவின் முன்னாள் நாடுகள்
சொங் அரசமரபு

**சொங் அரசமரபு** சீனாவை கிபி 960 இருந்து 1279 வரையான காலப் பகுதியில் ஆண்ட அரசமரபு ஆகும்.  சீன வரலாற்றில், உலக வரலாற்றில் பல முக்கிய முன்னேற்றங்கள் சுங் அரசமரபு ஆட்சியில் நிறைவேறின.  அச்சுக்கலை, வெடி பொருள், திசைகாட்டி, பணப் பயன்பாடு போன்றவை இக் காலத்தில் இங்கே கண்டுபிடிக்கப்பட்டது.

## மேற்கோள்கள்

பகுப்பு:சீன அரசமரபுகள்
வலிப்பு

**வலிப்பு** என்பது கீழே விழுந்து சிலர் மயக்க நிலையில் இருப்பவர் அரைகுறை மயக்கமடைவதும், தானாக தன் தேவைக்கேற்ப நீட்டி மடக்க முடியாத பாகங்களை நீட்டி மடக்குவதையும் காணமுடியும். இவையனைத்தும் ஆழ்மனதின் பிரதிபலிப்பேயாகும். ஒரு சிலருக்கு இத்தகைய மயக்கத்தோடு இத்தகைய‌ வலிப்பு நோய் ஏற்படுவதும் உண்டு.

இத்தகைய நோயாளிகளில் ஒரு சிலருக்கு பார்வை இழப்பு ஏற்படும். காது மந்தம் அல்லது காதுகேட்காமல் போய்விடும். சிலருக்கு ஒருகை, ஒருகால் செயலிழந்து பக்கவாதம் போல் ஆகிவிடும், திடீரென சிலருக்கு இரண்டு கால்கள் மட்டும் செயலிழந்துவிடும். சிலரின் உடல் முழுவதும் துடித்துக்கொண்டே இருக்கும். இவையனைத்தும் ஆழ்மன பிரதிபலிப்பே ஆகும். ஆழ்மனதிற்கு ஒவ்வாத வீட்டு சூழ்நிலை, அலுவலக சூழ்நிலைகள், பள்ளிக்கூட சூழ்நிலைகளிலிருந்து தற்காலிகமான மனம் தனக்கேற்ற ஒரு பாதுகாப்பை ஏற்படுத்திக் கொள்வதற்காக தோன்றும் ஓர் மன உடல் இயக்க மாற்றமே இத்தகைய அறிகுறிகளே தவிர நடிப்போ நாடகமோ இல்லை என்பதை புரிந்துகொள்ள வேண்டும்.

மூளையில் ஏற்படும் அசாதாரண, திடீர் மின் சமிக்ஞை மாற்றங்களால் உண்டாகும் நரம்பியல் கோளாறு. இது தற்காலிக நினைவு இழப்பு, உடல் விறைப்பு, அல்லது கை, கால் உதறல் போன்ற அறிகுறிகளை ஏற்படுத்துகிறது. மூளையில் ஏற்படும் மின் புயல் என்று அழைக்கப்படும் இது **காக்காய் வலிப்பு** (Epilepsy) நோயின் முக்கிய அறிகுறியாகும். உலகளவில் சுமார் 50 மில்லியன் மக்கள் இந்த நரம்பியல் நோயால் பாதிக்கப்பட்டுள்ளனர். 
## வலிப்பு குறித்த தகவல்கள்
* அறிகுறிகள்: மயக்கம், உடல் நடுக்கம், கட்டுப்பாடற்ற தசை இயக்கம், வாய் நுரை தள்ளுதல், மற்றும் விழிப்புணர்வு குறைதல்.
* வகைகள்: மூளையின் ஒரு பகுதியில் மட்டும் ஏற்படும் குவிய வலிப்பு, மற்றும் மூளை முழுவதும் பரவும் பொதுவான வலிப்பு என வகைப்படுத்தலாம்.
* காரணங்கள்: மூளைக் காயம், பக்கவாதம், தொற்றுகள், கட்டிகள், அல்லது மரபணு கோளாறுகள் காரணமாக வலிப்பு ஏற்படலாம்.
* சிகிச்சை: வலிப்பு எதிர்ப்பு மருந்துகள் மூலம் 69% முதல் 70% வரை நோயாளிகள் குணமடைய முடியும்.
* முதல் உதவி: நோயாளியைப் பாதுகாப்பான இடத்தில் படுக்க வைத்து, இறுக்கமான உடைகளைத் தளர்த்தி, கையில் எதையும் கொடுக்காமல், தலையை ஒரு பக்கமாகச் சாய்த்துப் பிடிக்க வேண்டும். 
## வகைகள்
* பொதுவான வலிப்பு (Generalized Seizures): மூளையின் அனைத்துப் பகுதிகளையும் பாதிக்கிறது.
* குவிய வலிப்பு (Focal Seizures): மூளையின் ஒரு பகுதியில் மட்டும் ஏற்படுகிறது.
* காய்ச்சல் வலிப்பு (Febrile Seizures): குழந்தைகளுக்கு அதிக காய்ச்சலால் ஏற்படும். 
## இவற்றையும் பார்க்கவும்
*நரம்புத்தளர்ச்சி
*வலிப்பு நோய் என்ற நரம்பியல் பிரச்சினை பற்றி  நரம்பியல் நிபுணர் கோடீஸ்வரன் அவர்களின் விளக்கம்
## மேற்கோள்கள்

பகுப்பு:நரம்பியல் நோய்கள்
காந்த மருத்துவம்

**காந்த மருத்துவம்** அல்லது காந்த சிகிச்சை என்பது காந்த சக்தியின் முலம் சில நோய்களை குனப்படுத்தும் முறை ஆகும். அமெரிக்கா, ஜப்பான் போன்ற நாடுகளில் உள்ள ஒருங்கிணைந்த மருத்துவ முறைகளில் ஒன்றாக காந்த மருத்துவம் உள்ளது. சென்ற நூற்றாண்டிலேயே தோன்றிவிட்ட இந்த சிகிச்சை இந்த நூற்றாண்டில் புதிய பரிணாமம் அடைந்து, மேலும் பிரபலமாகி வருகின்றது.

தாக்கர் என்பவரால் முதன்முதலில் பயன்படுத்தப்பட்ட இந்தச் சிகிச்சை தற்போது ஆசிய, ஐரோப்பாவின் அனைத்து நாடுகளிலும் பிரபலமாகி உள்ளது. காந்த சிகிச்சையினால் பக்க விளைவுகள் ஏதும் ஏற்படுவதில்லை என்ற காரணத்தினால் அலோபதி மருத்துவம் காந்த சிகிச்சையைப் பொறுத்தவரை நடுநிலைமை வகிக்கின்றது.

## இவற்றையும் பார்க்கவும்
*இசை மருத்துவம்

பகுப்பு:மருத்துவம்
கௌதமிபுத்ர சதகர்ணி

**கௌதமிபுத்ர சதகர்ணி** (*Gautamiputra Satakarni*, கி.பி. 78-102) சாதவாகனர் ராஜவம்சத்தில் 23ஆம் அரசராக திகழ்ந்தார். சதவாகனர்களில் மிகப்பெரும் மன்னராக இருந்த கௌதமிபுத்ரன் தன் தந்தை சதகர்ணிக்கு பின் அரசன் ஆனார்.

## வரலாறு
கௌதமிபுத்திர சதகர்ணி தன் பேரரசை பெரிதளவில் விரிவடைய வைத்து இரு அஸ்வமேத யாகங்களை நடத்தியவர். இவரது ஆட்சிக் காலத்தில் சகர்கள், கிரேக்கர்கள், மற்றும் பகலவர்கள் சாதவாகனப் பேரரசின் மீது படையெடுப்புகளை முறியடித்து சாதவாகனப் பேரரசை விரிவு படுத்தினார்.

thumb|கௌதமிபுத்திர சதகர்ணியின் நாணயம்
கௌதமிபுத்திர சதகர்ணியின் ஆட்சிப் பகுதியில் தக்கான பீடபூமி,  சௌராஷ்டிரம், அவந்தி, இருந்ததாக நாசிக் கற்சிற்பங்கள் எடுத்துரைக்கிறது. மேலும் தென்னிந்தியாவின் காஞ்சியையும் வென்றுள்ளார்.

## இதனையும் காண்க
* சாதவாகனர்
* முதலாம் ருத்திரதாமன்
* மேற்கு சத்ரபதிகள்

## மேற்கோள்கள்


பகுப்பு:இந்திய அரசர்கள்
பகுப்பு:சாதவாகன வம்சம்
சுயி அரசமரபு

**சுயி அரசமரபு** சீனாவை கி.பி 581 இருந்து கி.பி. 618 வரை ஆண்ட அரசமரபு ஆகும்.  இவர்களின் ஆட்சியின் போது பல்வேறு ஆட்சிப் பிரிவுகளாக இருந்த சீனா மீண்டும் ஒருகுடைக் கீழ் கொண்டுவரப்பட்டது.  இக் காலப் பகுதியில்  Grand Canal கட்டப்பட்டது.  Equal-field system அமுல்படுத்தப்பட்டது.  ஆட்சி அதிகாரம் மையப்படுத்தப்பட்டது.  அரச அதிகாரம் மிகக் கடுமையாகப் பயன்படுத்தப்பட்டது.

பகுப்பு:சீன அரசமரபுகள்
பகுப்பு:முன்னாள் பேரரசுகள்
பண்டாரியாவெளி நாககட்டு ஆலயம்

**பண்டாரியாவெளி நாககட்டு ஆலயம்** மட்டக்களப்பு மாவட்டத்திலுள்ள தொன்மைமிக்க நாகதம்பிரான் ஆலயமாகும். இது மட்டக்களப்பிற்குத் தெற்கே மண்முனை வாவிக்கு அப்பால் பண்டாரியாவெளி எனுமிடத்தில் அமைந்துள்ளது.

## அற்புதவரலாறு
இவ்வாலயம் சுமார் மூன்றாம் நூற்றாண்டுக்குரியது எனக் கூறப்படுகிறது. பண்டைக்காலத்தில் ஏழைக்குடும்பமொன்றில் ஐந்தாவதாகப்பிறந்த பெண் பிள்ளையுடன் நாகபாம்பொன்று சேர்ந்து பிறந்ததாகக் கூறப்படுகிறது. பிறந்தவுடன் இந்நாகம் இங்கிருந்து பிரிந்து பக்கத்தில் வளர்ந்து வந்தது. இந்நிகழ்வுடன் ஏழையாக வாழ்ந்த குடும்பத்தில் செல்வம் மிகுந்ததாகவும் கர்ண பரம்பரைக் கதைகள் கூறப்படுகின்றன.

குடும்பத்திலுள்ளவர்களின் சொத்துக்கள் பிள்ளைகளிடையே பங்கிட்ட போது ஐந்து பங்குகளாகப் பிரிக்கப்பட்டதாகவும் அதனை இந்நாகம் குழப்பிவந்நதாகவும் இறுதியில் உணர்ந்து ஆறு பங்குகளாகப் பிரிக்கப்பபட்ட போது நாகம் தன்பங்கை தானட சேர்ந்து பிறந்த பெண்ணுடைய பங்குகளுடன் சேர்த்துக் கொண்டதாகவும் சொல்லப்படுகிறது.இவ்வாறு தமது பங்கை எடுத்துக் கொண்டு செல்லம் வழியில் காடடெருமை முட்டவந்த போது தலையிலிருந்த பங்குப் பொருட்கள் வீழ்ந்து சிதற அதனுள்ளிருந்த நாகதம்பிரான் அருகிலிருந்த காஞ்சுரை மரப் பொந்தில்  புகுந்கு கொண்டதாகவும். இவ்வாறு நாகம் புகுந்த இடமே இன்று நாககட்டு ஆலயம் அமைந்து எம்பிரான் அருளாட்சி செய்கின்ற தலமாக விளங்குகிறது. இவ்வாலயத்தின் தல விருட்சமாக காஞ்சுரை மற்றும் வேம்பு காணப்படுகிறது.

## ஆலய உற்சவம்
நாககட்டுப் பொங்கலிடல் நாளாந்த வழிபாட்டு முறையாக காணப்படுகிறது. இதன் வருடாந்த ஆலய உற்சவம் ஆனி உத்தரத்திற்கு இரு தினங்கள் முந்தியதாக தோடங்கும். தொடர்ந்து எட்டு நாள்கள் விழா நடைபெறும்.உற்சவ விழாவில் பட்டிப்பளை, அம்பிளாந்துறை, அரசடித்தீவு, கடுக்காமுனை, மகிழடித்தீவு, பண்டாரியாவெளி (படையாண்டவெளி) ஆகிய கிராம மக்கள் தமக்கென ஒதுக்கப்பட்ட திருவிழாப் பூசைகளைச் செய்து முடிப்பர்.

## அறங்காவலர் சபை
கொக்கட்டிச்சோலை தான்தோன்றீச்சரர் ஆலயக் குடிவழிமரபே இங்கும் பேணப்பட்டு ஆலய நிருவகிப்புச் செய்யப்படுகிறது.

## ஆதாரம்
* எஸ். தெய்வநாயகம், வீரகேசரி(19.06.2010), கொழும்பு.

பகுப்பு:மட்டக்களப்பு மாவட்டத்தில் உள்ள இந்துக் கோவில்கள்
அத்தி

**அத்தி** () என்ற பெயரில் உள்ள கட்டுரைகள்:

* அத்தி (தாவரம்)
* அத்தி மரச்சிலைகள்
* அத்தி, சங்ககால மன்னன்.
* அத்தி திருவண்ணாமலை, தமிழ்நாடு, இந்தியா
* அத்தி அத்தீஸ்வரர் கோவில்
* அத்தி வரதர்
குரோ-மாகுநன்

thumb|குரோ-மாகுநன் மாந்தன் ஒருவனின் மண்டையோடு. பாரிசில் உள்ள முசே டி ல-ஓம் (மாந்தர் வரலாற்று அருங்காட்சியகம், (Musée de l'Homme, Paris).
thumb|upright 1.0|<center> Tool from Cro-Magnon</center> 
**குரோ-மாகுநன்**(Cro-Magnon) (, பிரான்சிய மொழி: kʀomaɲɔ̃) என்பது தற்கால மாதர் உடல் போன்ற வளர்ச்சியுற்ற, ஐரோப்பிய பழைய கற்கால மாந்தனைக் குறிக்கும். இச்சொல் ஏறத்தாழ 40,000 ஆண்டுகள் முதல் 10,000 ஆண்டுகள் வரையிலும் பழமை வாய்த ஒரு குறிப்பிட்ட மாந்த இனத்தின்தொல்லுயிர் எச்சங்களைக் குறிக்கும். குரோ-மாகுநன் என்னும் இப்பெயர் தற்கால பிரான்சு நாட்டின் தென் மேற்குப் பகுதியில் உள்ள குரோ-மாகுநன் என்னும் குகையில் முதன் முதலாக இவ்வகை தொல்லுயிர் எச்சங்கள் கண்டுபிடித்ததால் ஏற்பட்டது.

## உடலமைப்பு
குரோமாக்னரின் உடலமைப்பு வட அமெரிக்க இந்தியர்கள் போலிருந்துள்ளது. இவர்கள் பழுப்பு நிறத்தவராக அகன்ற முகமும், நெடிய உருவமும், நீண்ட மூக்கும் உடையவர்களாக இருந்தனர். இவர்கள் நீக்ரோ இனத்தவராகவும் இருக்கலாம் எனவும் கருதப்படுகிறது.

## வாழ்க்கை முறை
இவர்கள் வேட்டையாட  ஈட்டிகளைப் பயன்படுத்தியுள்ளனர். மாமூத் என்கின்ற காட்டுயானைகளையும் இரெயின்டீர் என்ற கலைமான்களையும் காட்டெருமைகளையும் வேட்டையாடினர்.  குதிரைகளை வீட்டு விலங்காய்ப் பழக்கினர். ஓவியம் வரைதலில் வல்லவர்களாக இருந்தனர். எருதுகள், குதிரைகள், கலைமான்கள், காட்டுப் பன்றிகள் ஆகியவற்றைக் குகைகளிலிலும் பாறைகளிலும் வரைந்தனர். ஓவியம் வரைய மாங்கனீசையும் இரும்பு ஆக்சைடையும் பயன்படுத்தினர். இவர்களுடன் பழைய கற்காலம் முடிவுற்றது. இதன் பின் புதிய கற்காலம் பிறந்தது.

## புதிய கற்கால மாற்றங்கள்
புதிய கற்காலத்தில் மனிதன் கையடக்கமான கருவிகளைப் பளபளப்புடன் கூர்மையாகவும் தயாரித்தான். வேளாண்மை, சமைத்தல், மட்பாண்டங்கள் செய்தல், நெசவுத் தொழில்நுட்பம், காட்டு விலங்குகளைப் பழக்கி வேட்டு விலங்குகளாக்குதல், மீன்பிடித்தல் முதலியவை புதிய கற்கால மனிதன் அறிந்தவை. இவர்கள் இறந்தவர்களைப் புதைக்கவும், புதைத்த இடத்தில் ஒரு படுக்கைக்கல் அமைத்து நினைவுச் சின்னம் வைக்கவும் தொடங்கினர். கதிரவனையும் மூதாதையரையும் தெய்வமாக வழிபட்டனர். போர்களில் வெற்றி ஏற்படின் கொண்டாடவும், நல்ல விளைச்சலுக்காக மனிதப் பலியிடவும் கற்றுக்கொண்டனர். இம்மக்களே நமது முன்னோராகக் கருதப்படுகின்றனர்.

பகுப்பு:தொல்லியல்
பகுப்பு:உயிரியல்
முள்ளிவாய்க்கால் மேற்கு பொதுத் தமிழ்க் கலவன் பாடசாலை

**முள்ளிவாய்க்கால் மேற்கு பொதுத் தமிழ்க் கலவன் பாடசாலை** முல்லைத்தீவு மாவட்டத்தில் கரைதுறைப்பற்று பிரதேச செயலாளர் பிரிவில் அமைந்துள்ளது. 2005ஆம் ஆண்டுக் கணக்கெடுப்பின்படி 702 மாணவர்கள் இப்பாடசாலையில் கல்வி கற்றதுடன் 1ஆம் ஆண்டு முதல் சாதாரண தரம் (ஆண்டு 11) வரை வகுப்புக்கள் நடைபெற்றன.

பகுப்பு:முல்லைத்தீவு மாவட்ட தமிழ்ப் பாடசாலைகள்
தேனி ஊராட்சி ஒன்றியம்

**தேனி ஊராட்சி ஒன்றியம்**, தமிழ்நாட்டின் தேனி மாவட்டத்தில் உள்ள 8  ஊராட்சி ஒன்றியங்களில் ஒன்றாகும்.

இவ்வூராட்சி ஒன்றியத்தில் 18 பஞ்சாயத்து கிராமங்கள் உள்ளன.

## மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின் படி, தேனி ஊராட்சி ஒன்றியத்தின் மொத்த மக்கள் தொகை 74,493 ஆகும். அதில் ஆண்கள் 37,343; பெண்கள் 37,150 ஆக உள்ளனர். பட்டியல் சாதி மக்களின் தொகை 25,311 ஆக உள்ளது. அதில் ஆண்கள் 25,311; பெண்கள் 12,740 ஆக உள்ளனர். பட்டியல் பழங்குடி மக்களின் தொகை 8ஆக உள்ளது. அதில் ஆண்கள் 3; பெண்கள் 5 ஆக உள்ளனர்.

## கிராம ஊராட்சிகள்
தேனி ஊராட்சி ஒன்றியத்தில் உள்ள 18 கிராம ஊராட்சி மன்றங்களின் விவரம்:  

#வெங்கடாசலபுரம்
#உப்பார்பட்டி
#ஊஞ்சாம்பட்டி
#தப்புக்குண்டு
#தாடிச்சேரி
#ஸ்ரீரெங்காபுரம்
#சீலையம்பட்டி
#பூமலைக்குண்டு
#நாகலாபுரம்
#குப்பிநாயக்கன்பட்டி
#கோட்டூர்
#கொடுவிலார்பட்டி
#காட்டுநாயக்கன்பட்டி
#ஜங்கால்பட்டி
#கோவிந்தநகரம்
#தர்மாபுரி
#அரண்மனைபுதூர்
#அம்பாசமுத்திரம்

## வெளி இணைப்புகள்
*  தேனி மாவட்ட ஊராட்சி ஒன்றியங்களின் வரைபடம் 

## இதனையும் காண்க
* தமிழக ஊராட்சி ஒன்றியங்களின் பட்டியல்
* தமிழ்நாடு ஊரக வளர்ச்சி மற்றும் ஊராட்சித் துறை
* பஞ்சாயத்து ராஜ்
* தமிழ்நாடு உள்ளாட்சி அமைப்புகள்
* தமிழ்நாடு உள்ளாட்சி மன்றங்கள்

## மேற்கோள்கள்


பகுப்பு:தேனி மாவட்ட ஊராட்சி ஒன்றியங்கள்
கடமலை-மயிலாடும்பாறை ஊராட்சி ஒன்றியம்

**கடமலை-மயிலாடும்பாறை ஊராட்சி ஒன்றியம்**, தேனி மாவட்டத்தில் உள்ள 8 ஊராட்சி ஒன்றியங்களில் ஒன்றாகும். 

ஆண்டிபட்டி வட்டத்தில் அமைந்த இந்த கடமலை-மயிலாடும்பாறை ஊராட்சி ஒன்றியத்தின் கீழ் 18 கிராம ஊராட்சிகள் உள்ளது.

## மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின் படி,  இந்த ஊராட்சி ஒன்றியத்தின் மொத்த மக்கள் தொகை 74,413 ஆகும். அதில் ஆண்கள் 38,192; பெண்கள் 36,221 ஆக உள்ளனர். பட்டியல் சாதி மக்களின் தொகை 17,478 ஆக உள்ளது. அதில் ஆண்கள் 8,867; பெண்கள் 8,611ஆக உள்ளனர். பட்டியல் பழங்குடி மக்களின் தொகை ஆக 291 உள்ளது. அதில் ஆண்கள் 154; பெண்கள் 137 ஆகஉள்ளனர்.

## பஞ்சாயத்து கிராமங்கள்
கடமலை-மயிலாடும்பாறை ஊராட்சி ஒன்றியத்தில் உள்ள 18 கிராம ஊராட்சிகள் பட்டியல்: 

#வருசநாடு
#தும்மக்குண்டு
#தங்கம்மாள்புரம்
#சிங்கராஜபுரம்
#பொன்னன்படுகை
#பாலூத்து
#நரியூத்து
#மயிலாடும்பாறை
#முத்தாலம்பாறை
#முறுக்கோடை
#மேகமலை
#மந்திசுணை-மூலக்கடை
#குமணன்தொழு
#கடமலைக்குண்டு
#கண்டமனூர்
#எட்டப்பராஜபுரம்
#துரைச்சாமிபுரம்
#ஆத்தங்கரைபட்டி

## இதனையும் காண்க
* தமிழக ஊராட்சி ஒன்றியங்களின் பட்டியல்
* தமிழ்நாடு ஊரக வளர்ச்சி மற்றும் ஊராட்சித் துறை

## மேற்கோள்கள்


பகுப்பு:தேனி மாவட்ட ஊராட்சி ஒன்றியங்கள்
தேனி மாவட்டம்
போடிநாயக்கனூர் ஊராட்சி ஒன்றியம்

போடிநாயக்கனூர் ஊராட்சி ஒன்றியம், தமிழ்நாட்டின் , தேனி மாவட்டத்தில் உள்ள 8 ஊராட்சி ஒன்றியங்களில் ஒன்றாகும்.

இந்த ஊராட்சி ஒன்றியத்தின் கீழ் 15 கிராம ஊராட்சிகள் இடம் பெற்றிருக்கின்றன.

## மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின்படி போடிநாயக்கனூர் ஊராட்சி ஒன்றியத்தின் மொத்த மக்கள் தொகை 70,621 ஆகும். அதில் ஆண்கள் 35,491; பெண்கள் 35,130 ஆக உள்ளனர். பட்டியல் சாதி மக்களின் தொகை 14,143 ஆக உள்ளது. அதில் ஆண்கள் 7,110; பெண்கள் 7033 ஆக உள்ளனர். பட்டியல் பழங்குடி மக்களின் தொகை 647 ஆக உள்ளது. அதில் ஆண்கள் 325; பெண்கள் 322 ஆக உள்ளனர்.

## பஞ்சாயத்து கிராமங்கள்
போடிநாயக்கனூர் ஊராட்சி ஒன்றியத்தில் உள்ள 15 கிராம ஊராட்சிகள்:

# உப்புக்கோட்டை
# சில்லமரத்துப்பட்டி
# சிலமலை
# இராசிங்காபுரம்
# நாகலாபுரம்
# மஞ்சிநாயக்கன்பட்டி
# மணியம்பட்டி
# கொட்டகுடி
# கூளையனூர்
# கோடாங்கிபட்டி
# காமராஜபுரம்
# டொம்புச்சேரி
# அணைக்கரைபட்டி
# அம்மாபட்டி
# அகமலை

## இதனையும் காண்க
* தமிழக ஊராட்சி ஒன்றியங்களின் பட்டியல்
* தமிழ்நாடு ஊரக வளர்ச்சி மற்றும் ஊராட்சித் துறை
* பஞ்சாயத்து ராஜ்
* தமிழ்நாடு உள்ளாட்சி அமைப்புகள்
* தமிழ்நாடு உள்ளாட்சி மன்றங்கள்

## மேற்கோள்கள்


பகுப்பு:தேனி மாவட்ட ஊராட்சி ஒன்றியங்கள்
சின்னமனூர் ஊராட்சி ஒன்றியம்

தமிழ்நாட்டின், தேனி மாவட்டத்தில் உள்ள 8 ஊராட்சி ஒன்றியங்களில்  சின்னமனூர் ஊராட்சி ஒன்றியமும் ஒன்றாகும். இந்த சின்னமனூர் ஊராட்சி ஒன்றியத்தின் கீழ் 14 கிராம ஊராட்சிகள் இடம் பெற்றிருக்கிறது.

## மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின் படி, சின்னமனூர் ஊராட்சி ஒன்றியத்தின் மொத்த மக்கள் தொகை 56,522 ஆகும். அதில் ஆண்கள் 28,542; பெண்கள் 27,980 ஆக உள்ளனர். பட்டியல் சாதி மக்களின் தொகை 15,326 ஆக உள்ளது. அதில் ஆண்கள் 7,670; பெண்கள் 7,656 ஆக உள்ளனர். பட்டியல் பழங்குடி மக்களின் தொகை 5 ஆக உள்ளது. அதில் ஆண்கள் 2; பெண்கள் 3 ஆக உள்ளனர்.

## கிராம ஊராட்சிகள்
சின்னமனூர் ஊராட்சி ஒன்றித்தில் உள்ள 14 கிராம ஊராட்சிகள் பட்டியல்:

#வேப்பம்பட்டி
#சீப்பாலக்கோட்டை
#சங்கராபுரம்
#புலிகுத்தி
#பொட்டிப்புரம்
#பூலாநந்தபுரம்
#முத்துலாபுரம்
#கன்னிசேர்வைபட்டி
#காமாட்சிபுரம்
#எரசக்கநாயக்கனூர்
#எரணம்பட்டி
#சின்னஓவுலாபுரம்
#அய்யம்பட்டி
#அழகாபுரி

## வெளி இணைப்புகள்
*  தேனி மாவட்ட ஊராட்சி ஒன்றியங்களின் வரைபடம் 
## இதனையும் காண்க
* தமிழக ஊராட்சி ஒன்றியங்களின் பட்டியல்
* தமிழ்நாடு ஊரக வளர்ச்சி மற்றும் ஊராட்சித் துறை
* பஞ்சாயத்து ராஜ்
* தமிழ்நாடு உள்ளாட்சி அமைப்புகள்
* தமிழ்நாடு உள்ளாட்சி மன்றங்கள்

## மேற்கோள்கள்


பகுப்பு:தேனி மாவட்ட ஊராட்சி ஒன்றியங்கள்
உத்தமபாளையம் ஊராட்சி ஒன்றியம்

தமிழ்நாட்டின் , தேனி மாவட்டத்தில் உள்ள 8 ஊராட்சி ஒன்றிய அமைப்பில் உத்தமபாளையம் ஊராட்சி ஒன்றியமும் ஒன்றாகும். இந்த உத்தமபாளையம் ஊராட்சி ஒன்றியத்தின் கீழ் 13 கிராம ஊராட்சிகள் இடம் பெற்றிருக்கின்றன.

## மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின் படி, உத்தமபாளையம் ஊராட்சி ஒன்றியத்தின் மொத்த மக்கள் தொகை  58,647 ஆகும். அதில் ஆண்கள் 29,671; பெண்கள் 28,976 ஆக உள்ளனர். பட்டியல் சாதி மக்களின் தொகை 10,788 ஆக உள்ளது. அதில் ஆண்கள் 5,381; பெண்கள் 5,407 ஆக உள்ளனர். 

## பஞ்சாயத்து கிராமங்கள்
உத்தமபாளையம் ஊராட்சி ஒன்றியத்தில் உள்ள 13 கிராம ஊராட்சிகளின் கிராமங்களின் பட்டியல்: 

#உ. அம்மாபட்டி
#தம்மிநாயக்கன்பட்டி
#டி. சிந்தலைச்சேரி
#டி. மீனாட்சிபுரம்
#டி. ரெங்கநாதபுரம்
#இராயப்பன்பட்டி
#இராமசாமிநாயக்கன்பட்டி
#பல்லவராயன்பட்டி
#நாகையகவுண்டன்பட்டி
#மேலச்சிந்தலைச்சேரி
#லட்சுமிநாயக்கன்பட்டி
#கோகிலாபுரம்
#ஆனைமலையான்பட்டி

## வெளி இணைப்புகள்
*  தேனி மாவட்ட ஊராட்சி ஒன்றியங்களின் வரைபடம் 
## இதனையும் காண்க
* தமிழக ஊராட்சி ஒன்றியங்களின் பட்டியல்
* தமிழ்நாடு ஊரக வளர்ச்சி மற்றும் ஊராட்சித் துறை
* பஞ்சாயத்து ராஜ்
* தமிழ்நாடு உள்ளாட்சி அமைப்புகள்
* தமிழ்நாடு உள்ளாட்சி மன்றங்கள்

## மேற்கோள்கள்


பகுப்பு:தேனி மாவட்ட ஊராட்சி ஒன்றியங்கள்
கம்பம் ஊராட்சி ஒன்றியம்

**கம்பம் ஊராட்சி ஒன்றியம்** என்பது தேனி மாவட்டத்தில் உள்ள 8 ஊராட்சி ஒன்றிய அமைப்பில் ஒன்றாகும்.

இந்த கம்பம் ஊராட்சி ஒன்றியத்தின் கீழ் 5 கிராம ஊராட்சிகள் இடம் பெற்றிருக்கின்றன.

## மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின் படி, கம்பம் ஊராட்சி ஒன்றியத்தின் மொத்த மக்கள் தொகை 26,957 ஆகும். அதில் ஆண்கள் 13,356; பெண்கள் 13,601 ஆக உள்ளனர். பட்டியல் சாதி மக்களின் தொகை 4,038 ஆக உள்ளது. அதில் ஆண்கள் 1,973;  பெண்கள் 2056 ஆக உள்ளனர்.  பட்டியல் பழங்குடி மக்களின் தொகை 12 ஆக உள்ளது. அதில் ஆண்கள் 6; பெண்கள் 6 ஆக உள்ளனர்.

## கிராம ஊராட்சிகள்
கம்பம் ஊராட்சி ஒன்றியத்தில் உள்ள 5  கிராம ஊராட்சிகளின் பட்டியல்:

#சுருளிப்பட்டி
#நாராயணத்தேவன்பட்டி
#குள்ளப்பகவுண்டன்பட்டி
#கருநாக்கமுத்தன்பட்டி
#ஆங்கூர்பாளையம்

## வெளி இணைப்புகள்
*  தேனி மாவட்ட ஊராட்சி ஒன்றியங்களின் வரைபடம் 
## இதனையும் காண்க
* தமிழக ஊராட்சி ஒன்றியங்களின் பட்டியல்
* தமிழ்நாடு ஊரக வளர்ச்சி மற்றும் ஊராட்சித் துறை
* பஞ்சாயத்து ராஜ்
* தமிழ்நாடு உள்ளாட்சி அமைப்புகள்
* தமிழ்நாடு உள்ளாட்சி மன்றங்கள்

## மேற்கோள்கள்


பகுப்பு:தேனி மாவட்ட ஊராட்சி ஒன்றியங்கள்
ஆண்டிபட்டி ஊராட்சி ஒன்றியம்

தேனி மாவட்டத்தில் உள்ள 8 ஊராட்சி ஒன்றிய அமைப்பில் ஆண்டிப்பட்டி ஊராட்சி ஒன்றியமும் ஒன்றாகும்.  ஆண்டிப்பட்டி ஊராட்சி  ஒன்றியத்தின் கீழ் 30 கிராம ஊராட்சிகள் இடம் பெற்றிருக்கிறது. ஆண்டிப்பட்டியில் இதன் வட்டார வளர்ச்சி அலுவலகம் உள்ளது.

## மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின்படி, ஆண்டிபட்டி ஊராட்சி ஒன்றியத்தின் மொத்த மக்கள் தொகை 1,11,000 ஆகும். அதில் ஆண்கள் 56,040; பெண்கள் 54,960  ஆக உள்ளனர். பட்டியல் சாதி மக்களின் தொகை 30,103  ஆக உள்ளது. அதில் ஆண்கள் 15,234 ; பெண்கள் 14,869  ஆக உள்ளனர். பட்டியல் பழங்குடி மக்களின் தொகை  72 ஆக உள்ளது. அதில் ஆண்கள் 37; பெண்கள் 35 ஆக உள்ளனர்.

## கிராம ஊராட்சிகள்
ஆண்டிப்பட்டி ஊராட்சி ஒன்றியத்தில் உள்ள 30 கிராம ஊராட்சி மன்றங்களின் விவரம்:

#திருமலாபுரம்
#திம்மரசநாயக்கனூர்
#தெப்பம்பட்டி
#தேக்கம்பட்டி
#டி. சுப்புலாபுரம்
#சித்தார்பட்டி
#ஷண்முகசுந்தரபுரம்
#ரெங்கசமுத்திரம்
#இராமகிருஷ்ணாபுரம்
#இராஜக்காள்பட்டி
#இராஜகோபாலன்பட்டி
#இராஜதானி
#புள்ளிமான்கோம்பை
#பிச்சம்பட்டி
#பழையகோட்டை
#பாலக்கோம்பை
#ஒக்கரைப்பட்டி
#மொட்டனூத்து
#மரிக்குண்டு
#குன்னூர்
#கோவில்பட்டி
#கொத்தப்பட்டி
#கோத்தலூத்து
#கதிர்நரசிங்காபுரம்
#கன்னியப்பபிள்ளைபட்டி
#ஜி. உசிலம்பட்டி
#ஏத்தக்கோவில்
#போடிதாசன்பட்டி
#அனுப்பபட்டி
#அம்மச்சியாபுரம்

## வெளி இணைப்புகள்
*  தேனி மாவட்ட ஊராட்சி ஒன்றியங்களின் வரைபடம் 
## இதனையும் காண்க
* தமிழக ஊராட்சி ஒன்றியங்களின் பட்டியல்
* தமிழ்நாடு ஊரக வளர்ச்சி மற்றும் ஊராட்சித் துறை
* பஞ்சாயத்து ராஜ்
* தமிழ்நாடு உள்ளாட்சி அமைப்புகள்
* தமிழ்நாடு உள்ளாட்சி மன்றங்கள்

## மேற்கோள்கள்


பகுப்பு:தேனி மாவட்ட ஊராட்சி ஒன்றியங்கள்
பெரியகுளம் ஊராட்சி ஒன்றியம்

தமிழ்நாட்டின், தேனி மாவட்டத்தில் உள்ள 8 ஊராட்சி ஒன்றிய அமைப்பில் பெரியகுளம் ஊராட்சி ஒன்றியமும் ஒன்றாகும்.

இந்தப் பெரியகுளம் ஊராட்சி ஒன்றியத்தின் கீழ் 17 கிராமப் பஞ்சாயத்துக்கள் இடம் பெற்றிருக்கிறது.

## மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின் படி, பெரியகுளம் ஊராட்சி ஒன்றியத்தின் மொத்த மக்கள் தொகை 1,02,741 ஆகும். அதில் ஆண்கள் 52,232; பெண்கள் 50,509 ஆக உள்ளனர். பட்டியல் சாதி மக்களின் தொகை 26,402  ஆக உள்ளது. அதில் ஆண்கள் 13,624; பெண்கள் 12,778ஆக உள்ளனர். பட்டியல் பழங்குடி மக்களின் தொகை 342 ஆக உள்ளது. அதில் ஆண்கள் 187; பெண்கள் 155 ஆக உள்ளனர்.

## கிராம ஊராட்சி
பெரியகுளம் ஊராட்சி ஒன்றியத்தில் உள்ள 17 கிராம ஊராட்சிகள்:

#வடபுதுப்பட்டி
#சில்வார்பட்டி
#சருத்துப்பட்டி
#முதலக்கம்பட்டி
#மேல்மங்கலம்
#லட்சுமிபுரம்
#கீழவடகரை
#ஜெயமங்கலம்
#ஜல்லிப்பட்டி
#குள்ளப்புரம்
#ஜி. கல்லுப்பட்டி
#எருமலைநாயக்கன்பட்டி
#எண்டப்புளி
#டி. வாடிப்பட்டி
#பொம்மிநாயக்கன்பட்டி
#அழகர்நாயக்கன்பட்டி
#அ. வாடிப்பட்டி

## வெளி இணைப்புகள்
*  தேனி மாவட்ட ஊராட்சி ஒன்றியங்களின் வரைபடம் 
## இதனையும் காண்க
* தமிழக ஊராட்சி ஒன்றியங்களின் பட்டியல்
* தமிழ்நாடு ஊரக வளர்ச்சி மற்றும் ஊராட்சித் துறை
* பஞ்சாயத்து ராஜ்
* தமிழ்நாடு உள்ளாட்சி அமைப்புகள்
* தமிழ்நாடு உள்ளாட்சி மன்றங்கள்

## மேற்கோள்கள்


பகுப்பு:தேனி மாவட்ட ஊராட்சி ஒன்றியங்கள்
என்றி ஆல்பிரட் கிருஷ்ணபிள்ளை

**எச். ஏ. கிருஷ்ணபிள்ளை** அல்லது **கிருத்துவக் கம்பர்** என அறியப்படும் **என்றி ஆல்பிரட் கிருஷ்ணபிள்ளை** (23 ஏப்ரல் 1827 - 3 பெப்ரவரி 1900) ஒரு தமிழ்நாட்டுத்தமிழறிஞர், தமிழாசிரியர், மற்றும் புலவர் ஆவார். *போற்றித் திருவருகல்*, *[[இரட்சணிய யாத்திரிகம்]]*, *இரட்சணிய மனோகரம்* உள்ளிட்ட படைப்புகளை இயற்றியுள்ளார். இவர் எழுதியனவாகச் சொல்லப்பெரும் இரட்சணிய குரல், இரட்சணிய பாலா போதனை என்பன இப்பொழுது கிடைக்கவில்லை. இரட்சணிய மனோகரத்தின் பெரும்பகுதி இரட்சணிய யாத்திரிகத்திலிருந்து எடுத்துத் தொகுக்கப் பெற்றது ஆகும்.

## வாழ்க்கை வரலாறு
கிருஷ்ண பிள்ளை தென் தமிழகத்தின் திருநெல்வேலி மாவட்டம் ரெட்டியார்பட்டி எனும் ஊரில் பிறந்தவர். இவர் வேளாளர் குலத்தவர், வைணவ சமயத்தவர் ஆவார். இவரின் பெற்றோர்  சங்கர நாராயண பிள்ளை, தெய்வ நாயகியம்மை. கிருஷ்ணப் பிள்ளை இளமையிலேயே தமிழில் உள்ள நீதி நூல்களையும், சமய நூல்களையும் அக்கால முறைப்படி குலவித்தையாக நன்கு கற்றுத் தேர்ந்தார். அந்நாளில் சிறந்த தமிழ்ப் புலவராக விளங்கிய **திருப்பாற்கடல் நாதன்** கவிராயரிடம் நன்னூலை முறையாகப் பாடங் கேட்டு அறிந்திருந்தார்.

அக்காலகட்டத்தில் நெல்லை சீமையில் பல கிருத்தவ சங்கங்கள் சிறந்தமுறையில் சமயத் தொண்டு செய்து கொண்டிருந்தன. அவ்வாறு வேத விளக்கச் சங்கத்தின் சார்பாக இராபர்ட்டு கால்டுவெல்   தொண்டு புரிந்துவந்தார்.கிருத்தவ அச்சங்கங்களின் ஆதரவில் பல ஊர்களில் பள்ளிக்கூடங்கள் அமைக்கப்பட்டன. சாயர்புரம் என்ற சிற்றூரில் ஜி. யு. போப் ஒரு கல்லூரி அமைத்து நடத்திவந்தார். அவர் ஆங்கில நாட்டுக்கு இளைப்பாறச் சென்றபோது அக்கல்லூரிக்குத் தமிழ்ப் புலமைவாய்ந்த நல்லாசிரியர் ஒருவரைத் தேர்ந்தெடுக்கும் பொறுப்பு கால்டுவெல்லிடம் ஒப்படைக்கபட்டது. அப்பதவிக்கு விண்ணப்பம் செய்த மூவருள் ஒருவர் கிருஷ்ண பிள்ளை. அவருக்கு அப்பொழுது வயது இருபத்தைந்து.

தமிழ் இலக்கியத்திலும் இலக்கணத்திலும் போதிய அறிவு பெற்று தகுதிவாய்ந்தவராக இருந்த கிருஷ்ண பிள்ளையைக் கால்டுவெல் தெரிந்தெடுத்துச் சாயர்புரக் கல்லூரியில் தமிழாசிரியராக நியமித்தார். சாயர்புரத்தில் வேலை யேற்று ஆசிரியர் பணி செய்து வரும் பொழுது கிருஷ்ண பிள்ளையின் வைணவ சமயப் பற்று மெல்லத் தளர்வுற்றது. ஏற்கனவே இவரது உறவினர் சிலர், கிருத்தவ சமயத்தை ஏற்றுக்கொண்டு இருந்தனர். அவர்கள் அதன் செம்மையை அடிக்கடி இவரிடம் எடுத்துரைப்பாராயினர். அந்நிலையில் கிருஷ்ண பிள்ளை கிருத்தவ நூல்களைக் கற்கத் தொடங்கினார். இதனால் கிருத்துவ சமயத்தின் மீது பற்றுகொண்டவராக மாறினார். இதனைத் தொடர்ந்து தமது  முப்பதாம் வயதில் சென்னையிலுள்ள மயிலைத் தேவாலயத்தில் இவர் ஞானஸ்நானம் பெற்றுக் கிருத்துவ சமயத்தை ஏற்றுக்கொண்டார். 3 பெப்ரவரி 1900 அன்று தம் 73-ஆம் அகவையில் காலமானார்.

## இவரது படைப்புகள்

*போற்றித் திருவருகல்
**[[இரட்சணிய யாத்திரிகம்]]*
*இரட்சணிய மனோகரம் 
*இரட்சணிய குறள்
*இரட்சணிய பாலா

## மேற்கோள்கள்

## வெளி இணைப்புகள்
*எச். ஏ. கிருஷ்ணபிள்ளை (ஹென்றி ஆல்ஃபிரட் கிருஷ்ணபிள்ளை)
*கிறிஸ்துநெறிப் பாவலர்கள்‌: வேதநாயகம்‌ சாஸ்திரியார்‌ -- கிருஷ்ணபிள்ளை (1978)

பகுப்பு:1827 பிறப்புகள்
பகுப்பு:1900 இறப்புகள்
பகுப்பு:திருநெல்வேலி மாவட்ட மக்கள்
பகுப்பு:தமிழறிஞர்கள்
பகுப்பு:கிறித்தவத் தமிழறிஞர்கள்
ந. கருணாநிதி

**ந. கருணாநிதி** (பிறப்பு: மார்ச் 28, 1939) தமிழகக் கவிஞர். தமிழ்நாடு, கடலூர் மாவட்டம், சிதம்பரத்தில் பிறந்தவர். பெற்றோர் இர.நடேசன், சிவகாமியம்மாள் ஆவார்.

அண்ணாமலைப் பல்கலைகழகத்தில் புலவர் பட்டத் தேர்வில் முதல் வகுப்பில் தேர்ச்சி பெற்றுள்ளார். தொல்காப்பியம் முழுமைக்கும் உரை எழுதியுள்ளார். சென்னை வானொலி நிலையத்தாரால் ஒலிபரப்பப்படும் மெல்லிசைப்பாடல்கள் பலவற்றை இவர் எழுதியுள்ளார். நமக்குள்ளே மலரட்டும் நல்லிணக்கம் என்னும் நூலை இயற்றியுள்ளார்.

பகுப்பு:தமிழகக் கவிஞர்கள்
பகுப்பு:கடலூர் மாவட்ட மக்கள்
திரு கொளஞ்சியப்பர் அரசு கலைக் கல்லூரி

திரு கொளஞ்சியப்பர் அரசு கலைக் கல்லூரியானது தமிழ்நாட்டின் கடலூர் மாவட்டத்தின் விருத்தாச்சலம் நகரில் அமைந்துள்ள ஒரு பாரம்பரியம் மிக்க புகழ்வாய்ந்த கல்லூரியாகும். இந்தக் கல்லூரி 2002 - 2003 ஆம் கல்வியாண்டு வரை தொன்மை வாய்ந்த சென்னை பல்கலைக்கழகத்தின் கீழ் இணைக்கப்பட்டு செயல்பட்டு வந்தது. தற்போது வேலூரில் உள்ள திருவள்ளுவர் பல்கலைக்கழகத்தின் கீழ் இணைக்கப்பட்டுள்ளது. 2007-ம் ஆண்டிலிருந்து காலை, மாலை என இரு வேளை முறைகளில் நடந்து வருகிறது.

200px|thumb|right|திரு கொளஞ்சியப்பர் அரசினர் கலைக்கல்லூரி நுழைவாயில்

## கல்லூரி வரலாறு
*திரு கொளஞ்சியப்பர் அரசு கலைக்கல்லூரி* 1966-ம் ஆண்டு விருத்தாசலம் நகரில் அறிமுக படிப்பு(Pre-University Course) கல்லூரியாக ஆண்கள் மேல்நிலைப் பள்ளிக் கட்டிடத்தில் ஆரம்பிக்கப்பட்டது.  அதன் பிறகு, மணவாளநல்லூரில் உள்ள *[[மணவாளநல்லூர் கொளஞ்சியப்பர் கோயில்|கொளஞ்சியப்பர் கோயில்]] நிர்வாகம்* கொடுத்த ரூபாய் இரண்டு லட்சத்தை கொண்டு இளநிலை பி.ஏ(B.A) வரலாறும், தமிழிலக்கியமும் 1969-ம் ஆண்டு துவங்கப்பட்டது.  தற்போது கல்லூரி இயங்கிவரும் நிரந்த கட்டிடம் இருக்கும் இடம் மற்றும் சுற்றியுள்ள இடம் உள்ளிட்ட சுமார் 42 ஏக்கர் நிலம் விருத்தாசலத்தில் உள்ள *[[விருத்தாச்சலம் விருத்தகிரிஸ்வரர் கோயில்|விருத்தகிரிஸ்வரர் கோயில்]]* நிர்வாகத்தினரால் நன்கொடையாக வழங்கப்பட்டது. ஆண்கள் மேல்நிலைப் பள்ளிக் கட்டிடத்திலிருந்து, கல்லூரி தற்போது இயங்கிவரும் இடத்திற்கு 1971-ம் ஆண்டு மாற்றப்பட்டது.  அதே ஆண்டில் இளநிலை வணிகவியலும்(B.Com), பின்னர் 1972-ல் கணிதமும், 1979-ல் விலங்கியலும், 1980-ல் இயற்பியலும் ஆரம்பிக்கப்பட்டது.  முதுகலை தமிழிலக்கியம்(M.A) 1981-லும், தமிழில் முழுநேர முதுநிலை ஆய்வியல் நிறைஞர்(M.Phil) படிப்பு 1993-லிருந்தும், முழுநேர தமிழ் முனைவர்(Ph.D) ஆய்வு பட்டம் 2000-ம் ஆண்டிலிருந்தும் வழங்கப்படுகிறது. தற்போது பகுதிநேர தமிழ் ஆய்வியல் நிறைஞர் படிப்பும் வழங்கப்படுகிறது.

இளநிலை கணினியியல் 1997-லிருந்தும், இளநிலை ஆங்கில இலக்கியம், வேதியியல், முதுநிலை கணிதம், வணிகவியல் ஆகிய படிப்புகள் 2005-லிருந்தும் வழங்கப்படுகிறது. தேசிய தர நிர்ணயக்குழு (NAAC-National Assessment and Accreditation Council) 2005-ம் ஆண்டில் இக்கல்லூரிக்கு B+ தரத்தை வழங்கியது.

## கற்பிக்கப்படும் துறைகள்
இந்தக் கல்லூரியில் இளநிலை பட்டப்படிப்பில்

#தமிழ்
#இயற்பியல்
#வரலாறு
#கணிதம்
#வேதியியல்
#விலங்கியல்
#கணினி அறிவியல்
#வணிகவியல் 
#ஆங்கிலம்
#தாவரவியல்
ஆகிய பிரிவுகளும் 
முதுநிலை பட்ட வகுப்புகளில் கணிதம், கணினி அறிவியல், ஆங்கிலம் ஆகியவையும் தொடங்கப்பட்டு மிகவும் சிறப்பாக இயங்கி வருகிறது. மேலும் தமிழில் முனைவர் பட்டம் வரையிலும் பயிலும் வகையில் வழிகாட்டி பேராசிரியர்களையும் கொண்டுள்ளது. 2013 ஆம் ஆண்டு புதிதாக இயற்பியல் துறையில் முதுகலைப் பட்டப்படிப்பு தொடங்கப்பட்டுள்ளது.

## முன்னாள் மாணவர்கள்
*கி. தனவேல் - இந்திய ஆட்சிப்பணி அதிகாரி, கவிஞர்.
*அறிவுமதி - கவிஞர் மற்றும் திரைப்படப் பாடலாசிரியர்.
*பெ. கருணாகரன் - எழுத்தாளர், கவிஞர், பத்திரிகையாளர்.

## மேற்கோள்கள்

## வெளி இணைப்புகள்
திரு கொளஞ்சியப்பர் அரசினர் கலைக்கல்லூரியின் இணையதளம் 

பகுப்பு:கடலூர் மாவட்டத்திலுள்ள அரசினர் கலைக் கல்லூரிகள்
பூவை செங்குட்டுவன்

**பூவை செங்குட்டுவன்** (*Poovai Senkuttuvan*) (இறப்பு: 5 செப்டம்பர் 2025) தமிழ்த் திரைப்படப் பாடலாசிரியரும், கவிஞரும் ஆவார். இவர் பக்திப் பாடல்கள் எழுதுவதில் சிறந்தவர். 1967-ஆம் ஆண்டு முதல் ஆயிரக்கணக்கான திரைப்பாடல்கள், 4000-இற்கும் மேற்பட்ட தனிப்பாடல்கள், 2 திரைப்படங்களுக்கு கதை, 3 திரைப்படங்களுக்கு திரைக்கதை வசனம் ஆகியவற்றை எழுதியவர். மேலும் 15-இற்கும் மேற்பட்ட மேடை நாடகங்கள், 30-இற்கும் மேற்பட்ட நாட்டிய நாடகங்கள், வானொலி நிகழ்ச்சிகள், தொலைக்காட்சித் தொடர்கள் என பல்துறையில் பங்காற்றியவராவார்.

## வாழ்க்கைக் குறிப்பு
பூவை செங்குட்டுவன் சிவகங்கை மாவட்டம் கீழப்பூங்குடி என்னும் ஊரில் இராமையா அம்பலம்-இலட்சுமி அம்மாள் இணையருக்கு மகனாகப் பிறந்தார்.

## பக்திப் பாடல்கள்
'தேரழந்தூர் சகோதரிகள்' என்ற அறிமுகத்தோடு ஆரம்பகாலத்தில் அழைக்கப்பட்டு பின்னாளில் சூலமங்கலம் சகோதரிகளாகப் புகழ் பெற்றவர்களுக்காக பல பக்திப் பாடல்களை இயற்றியவர் பூவை செங்குட்டுவன்.

## விருதுகள்
* கலைமாமணி விருது 
* கண்ணதாசன் விருது
* 2010- கவிஞர்கள் திருநாள் விருது
* 2021- மகாகவி பாரதியார் விருது

## இயற்றிய பாடல்களில் சில
 

* ஆடுகின்றானடி தில்லையிலே (கந்தன் கருணை, இசை: கே.வி.மகாதேவன்)
* திருநெல்வேலி சீமையிலே (திருநெல்வேலி, இசை: இளையராஜா)

## பாடலாசிரியராக
# மேல்நாட்டு மருமகள் 
# பிஞ்சு மனம்
# குமார விஜயம் 
# நீ ஒரு மகாராணி 
# ஆடு புலி ஆட்டம் 
# அன்னலட்சுமி 
# மேளதாளங்கள் 
# பருவகாலம் 
# சமையல்காரன் 
# புதிய பூமி 
# வா ராஜா வா 
# அகத்தியர் 
# கனிமுத்து பாப்பா 
# புதிய காற்று

## இறப்பு
பூவை செங்குட்டுவன் வயது மூப்பு காரணமாக 2025 செப்டம்பர் 5 அன்று சென்னையில் காலமானார்.

## மேற்கோள்கள்

பகுப்பு:2025 இறப்புகள்
பகுப்பு:தமிழ்த் திரைப்படப் பாடலாசிரியர்கள்
பகுப்பு:தமிழகக் கவிஞர்கள்
பகுப்பு:தமிழ் பாடலாசிரியர்கள்
பகுப்பு:தமிழகப் பாடலாசிரியர்கள்
யாங் சூ

**யாங் சூ** (சீனம்: 楊朱/杨朱; பின்யின்: Yáng Zhū; கிமு 440-360) ஒரு சீன மெய்யிலாளர், இன்பவாதி, அறவழி தன்முனைப்புவாதி. இவர் கன்பூசிய, மோகிசிய சிந்தனைகளுக்கு மாற்றான சிந்தனைகளை முன்வைத்தார்.

இவரது சிந்தனைகள் பற்றி Liezi (列子) நூலின் 7 ம் அதிகாரத்தில் கிடைக்கிறது. இவர் தற்போது அவ்வளவு கவனத்தை பெறாமல் இருந்தாலும், இவர் வாழ்ந்த காலத்தில் குறிப்பிடத்தக்க செல்வாக்கு உள்ளவராக விளங்கினார். இவரைப் பற்றி மென்சியசு மோகியுடன் ஒப்புட்டு கருத்துக் கூறி உள்ளார்.

## சுருக்கம்
"வாழ்க்கை வேதனைகள் நிறைந்தது. வாழ்வின் நோக்கம் இன்பமே. கடவுள் இல்லை. பிறவிச் சுழற்சி இல்லை. மனிதர்கள் இயற்கைக்கு கட்டுப்பட்ட, அனாதாரனவர்கள். இயற்கை மனிதர்களுக்கு தெரிவில்லாத முன்னோர்களையும், பண்பையும் கொடுத்துள்ளது. அறிவுள்ளவன் இந்த நியதியை முறையீடு இல்லாமல் ஏற்றுக் கொள்வான். கன்பூசியினதும், மோகியினதும் பண்பு, அன்பு, நற்பெயர் போன்ற ஒழுக்கக் கட்டுப்பாடுகளால் அறிவுள்ளவன் ஏமாந்துவிடமாட்டான். இந்த ஒழுக்கங்கள் கெட்டிக்காரர்களால் முன்வைக்கப்படும் ஒரு வஞ்சனை. அகிலவுலக அன்பு இவ்வுலகின் விதிகளை அறியா சிறுவர்களுக்கான ஒரு திரிபுணர்ச்சி. நற்பெயர் என்பது ஒருவர் இறந்த பின்பு அவனால் ஒருவரால் அனுபவிக்கமுடியா வெற்றுக் குமிழி. வாழ்வில் கெட்டவர்கள் போலவே நல்லவர்களும் துன்பப்படுகிறார்கள். கெட்டவர்கள் கூடுதலாக இன்பதை அனுபவிக்கிறார்கள்."

## மேற்கோள்கள்
 

பகுப்பு:சீன மெய்யியலாளர்கள்
பகுப்பு:கிமு 370 பிறப்புகள்
பகுப்பு:கிமு 319 இறப்புகள்
பகுப்பு:கிமு 4 ஆம் நூற்றாண்டு மெய்யியலாளர்கள்
மோகி

**மோகி** (சீனம்: 墨子; பின்யின்: Mòzǐ; கிமு 470 - 391) சீனாவின் முதன்மை மெய்யியலாளர்களில் ஒருவர்.  இவரது சிந்தனைகள் தொன்மச் சீனாவின் நான்கு முக்கிய சிந்தனைப் பள்ளிகளில் ஒன்றான மோகிசத்துக்கு அடிப்படையாக அமைகின்றன.

## இவற்றையும் பார்க்க
* Mohi 
* Mozi - Greatest Chinese Philosopher?

பகுப்பு:சீன மெய்யியலாளர்கள்
பகுப்பு:மோகிசம்
பகுப்பு:கிமு 470 பிறப்புகள்
பகுப்பு:கிமு 391 இறப்புகள்
பகுப்பு:சவு அரசமரபுக் கால நபர்கள்
நா. இரகுநாதன்

thumb|right|இரகுநாதன்

யாழ்ப்பாணம் காங்கேசந்துறையை பிறப்பிடமாக கொண்ட திரு இரகுநாதன் அவர்கள் பரம்பரை இசைக்கலைஞர் ஆவார். இவரது தந்தையார் திரு நாகமுத்து அவர்கள் ஒரு நாட்டுக்கூத்து கலைஞரும் ஹார்மோனிய கலைஞரும் ஆவார்.

திரு இரகுநாதன் அவர்கள் யாழ்ப்பாணம் பல்கலைக்கழக இசைத்துறையில் கற்று கர்நாடக இசையில் மிக்க தேர்ச்சி பெற்றவர். இவர் ராக ஆலாபனை செய்வதில் சிறந்த தேர்ச்சி படைத்தவர்.  அதற்கு மேலாக திரைப்பாடல்கள் மூலம் பிரபலமடைந்து இலங்கை, இந்தியா, கனடா, சிங்கப்பூர், பிரித்தானியா முதலிய நாடுகளில் தனது குரல் வளத்தை பிறர் ரசிக்க வைத்தவர். 

இசை அமைக்கும் ஆற்றலும் கைவரப்பெற்ற இவர் பல பாடல்களிற்கு இசையமைத்துள்ளார். இறைவன் மேல் பாடிய மற்றும் இசையமைத்த பல இசைத்தட்டுக்கள், ஒலிநாடாக்கள், இவரது திறமையை நிரூபித்துள்ளன. 

தொழிலால் இசை ஆசிரியரான இவர் மாத்தளை இந்து கல்லூரியில் நீண்ட காலம் கடமையாற்றி அண்மையில் ஓய்வுபெற்றவர். இவரின் துணைவியார் திருமதி நிர்மலா இரகுநாதன் ஒரு பயிற்றப்பட்ட ஆரம்பக்கல்வி ஆசிரியராவார். மாத்தளை முத்துமாரியம்மன் மீதும் முத்துவிநாயகர் மீதும் இவர் பாடிய பாடல்கள் பிரபலமானவை. 

மத்திய மாகாண அமைச்சினாலும் இலங்கை அரசாலும் பலமுறை கௌரவிக்கப்பட்ட இவர் நாடறிந்த, ஒரு ஊடக கலைஞர் ஆவார். தென்னிந்திய சினிமாவில் புகழ்பெற்ற T.M.சௌந்தரராஜனின் பாடல்களை தனது குரலில் தனது பாணியில் பாடிவரும் இவர், சுசீலா, ஜானகி, ஜிக்கி, ஜமுனாராணி, முதலான தென்னிந்திய பாடகிகளுடன் பாடி அவர்களின் பாராட்டை பலமுறை பெற்றவர். 

இலங்கை வானொலி, ரூபவாஹினி முதலாக அனைத்து தனியார் ஊடகங்கள்வரை இவரை பலமுறை கௌரவித்ததுடன் பல இசை சார்ந்த நிகழ்ச்சிகளிலும் இவரின் திறன்களை பயன்படுத்தியுள்ளன. 

இரகுநாதனின் ஒரு பாடல்

பகுப்பு:ஈழத்துக் கலைஞர்கள்
முல்லைச் சகோதரிகள்

முல்லைத்தீவு மாவட்டத்தில் உள்ள முள்ளியவளையில் பிறந்த மூத்தக் கலைஞர் சூ. பொன்னையா அவர்களின் மூத்த மகளாக பிறந்த புவனேஸ்வரி அவர்களும் அவரது சகோதரிகளும் **முல்லைச்சகோதரிகள்** என்ற பட்டப்பெயரால் அழைக்கப்பட்டவர்கள். தந்தையார் சூ. பொன்னையா சிறந்த இசை நாடக மற்றும் நடனக் கலைஞர் ஆதலால் அவரிடம் சிறு வயது முதல் ஒரு குருவிடம் கற்பது போல் முறையாக பயின்றவர்கள். 'அண்ணாவியார்' என்று கலைஞர்களால் அன்பாக அழைக்கப்பட்ட இவரது தந்தையார், முள்ளியவளை கிராமத்தில் கலை வளர்த்தவரும் அனேகக் கலைஞர்களை உருவாக்கியவரும் ஆவார்.

புவனேஸ்வரி தனது கம்பீரக்குரலால் இசைக்கும் பாங்கே தனியானது. ஈழத்து மெல்லிசை பாடல்கள் முதல் சமகாலத்தில் எழுச்சிப் பாடல்கள் வரையாக நிறைய பாடல்கள் பாடியுள்ளார். திருமணத்தின் பின்னர் தனது கணவரின் பெயரையும் இணைத்து *'புவனா இரத்தினசிங்கம்* என அழைக்கப்படுகிறார்.

இவரின் கணவர் இரத்தினசிங்கம் ஒரு வர்த்தகர் ஆவார்.

## ஆரம்பம்
தனது ஆரம்பக்கல்வியை முள்ளியவளை கலைமகள் வித்தியாலயத்தில் கற்றார். பின் இசையை முறையாக பயின்று அதனை மாணவர்களிற்கு புகட்டி வந்தார். கர்நாடக இசையில் மிகுந்த தேர்ச்சி பெற்ற இவர் மேடைக்கச்சேரிகள் செய்வதில் திறன் படைத்தவர். தமிழிசையை உரிய அங்க நிறைவுடன் பாடவல்லவர். பண்ணிசை, மற்றும் இசை நாட்டிய ஆக்கம் முதலியவற்றையும் புரிபவர். அவரது சகோதரன் பாலசுப்பிரமணியம் மிருதங்கம் இசைக்க, சகோதரிகள் இந்திராணி வயலின் பக்க இசை வழங்க, பார்வதியுடன் பல கச்சேரிகள் புரிந்துள்ளார்.

தந்தையார் நெறிப்படுத்தி வழங்கும் 'அரிச்சந்திரா', 'சம்பூரண இராமாயணம்' முதலான இசை நாடகங்களில் புவனா உட்பட அவரது குடும்ப கலைஞர்கள் அனைவரும் பங்குபெறுவர்.

## மெல்லிசைப் பாடல்கள்
இலங்கை வானொலியில் மெல்லிசை பாடகராக பிரபலம் பெற்ற இவர் தனது சகோதரிகளுடன் பல பாடல்கள் பாடியுள்ளார்.

* இயற்கை இறைவனின்கலைக்கூடம் - முல்லை சகோதரிகள் பாடியது. இசை: ஆர்.முத்துசாமி. பாடல்- எருவில் மூர்த்தி

## வெளி இணைப்பு
*இயற்கை இறைவனின்கலைக்கூடம்-  பாடல் கேட்க

பகுப்பு:ஈழத்து மெல்லிசைப் பாடகர்கள்
பகுப்பு:ஈழத்துக் கலைஞர்கள்
பகுப்பு:ஈழத்துக் கருநாடக இசைக் கலைஞர்கள்
பகுப்பு:முல்லைத்தீவு மாவட்ட நபர்கள்
பகுப்பு:சகோதர இரட்டையர் (வாய்ப்பாட்டு)
பகுப்பு:ஊர்ப் பெயரால் அறியப்படும் மக்கள்
மென்சியசு

**மென்சியசு** (Mencius, Meng Ke; கிமு 372 - கிமு 289) ஒரு முதன்மைச் சீன மெய்யியலாளர்களில் ஒருவர் ஆவார்.  கன்பூசியசு கொள்கைகளைப் பின்பற்றி, அவற்றுக்கு சார்பாக கருத்துரைத்தவர்.  கன்பூசிய மெய்யியலில் கன்பூசியசுக்கு அடுத்ததாக இவர் முக்கியப்படுகிறார்.  'மனித இயல்பு நல்லது' என்ற கருத்துக்காக இவர் பரவலாக அறியப்படுகிறார்.

## மேற்கோள்கள்

பகுப்பு:கன்பூசியம்
பகுப்பு:சீன மெய்யியலாளர்கள்
பகுப்பு:கிமு 372 பிறப்புகள்
பகுப்பு:கிமு 289 இறப்புகள்
பகுப்பு:சவு அரசமரபுக் கால நபர்கள்
பகுப்பு:கிமு 4 ஆம் நூற்றாண்டு மெய்யியலாளர்கள்
பள்ளியகரம் நீ. கந்தசாமிப் புலவர்

**பள்ளியகரம் நீ. கந்தசாமிப் புலவர்** (9 சூன் 1898 - 18 சூன் 1977)  ஒரு தமிழ்நாட்டுப் புலவர் ஆவார்.

## தொடக்க வாழ்க்கை
தஞ்சையின் புறநகர்ப் பகுதியில், தற்பொழுது பள்ளியக்கிரகாரம் என்று வழங்கப்படும் பள்ளியகரம் என்னும் ஊரில் பிறந்தார். அவர் தந்தையார் நீலமேகம் பிள்ளை; தாயார் சௌந்தரவல்லி அம்மையார்.

## படிப்பு
பள்ளி இறுதி வகுப்பு பயின்ற அவர், தன் சொந்த முயற்சியாலும், பல்வேறு அறிஞர் பெருமக்கள் தொடர்பாலும் தமிழ் இலக்கண இலக்கியங்களைக் கற்றுத் தேர்ந்தார். மேலும் அவர் தாமே முயன்று ஆங்கிலம், பிரான்சியம், இலத்தீன், வடமொழி ஆகிய மொழிகளைக் கற்றுப் புலமை மிக்கவராகத் திகழ்ந்தார்.

## இலக்கியப் பங்களிப்பு
கரந்தைத் தமிழ்த் சங்கத்தில் பல ஆண்டுகள் அமைச்சராக விளங்கினார். ஆங்கிலத்திலும் தமிழிலும் பல நூல்களை படைத்துள்ளார். ஆங்கிலேயக் கவிஞர் தாமஸ் கிரே எழுதிய  தமிழில் செய்யுள் வடிவில் *இரங்கற்பா* என்னும் தலைப்பில் மொழி பெயர்த்துள்ளார்.

## மறைவு
கந்தசாமிப் புலவர் 18 சூன் 1977 அன்று தன் 80-ஆம் அகவையில் காலமானார்.

பகுப்பு:புலவர்கள்
பகுப்பு:1977 இறப்புகள்
பகுப்பு:1898 பிறப்புகள்
பகுப்பு:தமிழ்க் கவிஞர்கள்
பகுப்பு:தஞ்சாவூர் மாவட்ட மக்கள்
ஜூலியா கிலார்ட்

**ஜூலியா ஐலீன் கிலார்ட்** (*Julia Eileen Gillard*, பிறப்பு: செப்டம்பர் 29, 1961) ஆஸ்திரேலியாவின் 27வது பிரதமரும், ஆஸ்திரேலியாவின் முதலாவது பெண் பிரதமரும் ஆவார். இவர் 2010, ஜூன் 24 ஆம் நாள் பிரதமராகத் தேர்ந்தெடுக்கப்பட்டார்.

இவர் ஆஸ்திரேலியத் தொழிற்கட்சியின் தலைவராக 2010 ஜூன் 24 இல் தேர்ந்தெடுக்கப்பட்டார். அதே நாளில் அவர் நாட்டின் பிரதமராகவும் பதவியேற்றார். இவர் முன்னர் கெவின் ரட்டின் அரசில் உதவிப் பிரதமராகப் பதவியில் இருந்தவர்.

1915 முதல் 1923 வரை பிரதமராக இருந்த பிலி ஹியூசிற்குப் பின்னர் வெளிநாட்டில் பிறந்த ஒருவர் நாட்டின் பிரதமராக வருவது இதுவே முதற் தடவையாகும். அண்மைக்காலத்தில் கெவின் ரட்டின் செல்வாக்கு நாட்டில் குறைந்து வந்ததன் காரணமாக அவர் கட்சித் தலைமையில் இருந்து விலக அழுத்தம் கொடுக்கப்பட்டது. இதனையடுத்த அவர் 2010 ஜூன் 24 இல் பிரதமர் பதவியில் இருந்து விலகுவதாக அறிவித்தார்.

## மேற்கோள்கள்

## வெளி இணைப்புகள்
* Official Federal HOR webpages for Julia Gillard 
* Official Federal Ministrial webpages for Julia Gillard 
* Official ALP webpages for Julia Gillard 
* The Hon Julia Gillard MP – Deputy Prime Minister 
* Official Facebook page of Julia Gillard

பகுப்பு:1961 பிறப்புகள்
பகுப்பு:ஆத்திரேலிய அரசியல்வாதிகள்
பகுப்பு:ஆத்திரேலியப் பிரதமர்கள்
பகுப்பு:வாழும் மக்கள்
பகுப்பு:பெண் அரசுத் தலைவர்கள்
பகுப்பு:பெண் பிரதமர்கள்
குமரகுரு பொறியியல் கல்லூரி

**குமரகுரு தொழில்நுட்பக் கல்லூரி** கோவையில் அமைந்துள்ள ஒரு தனியார் பொறியியல் கல்லூரி. 1984 ஆம் ஆண்டு தொடங்கப்பட்ட இக்கல்லூரி சத்தி வணிக குழுமத்தின் இராமானந்த அடிகளார் அறக்கட்டளையினால் நிருவகிக்கப்படுகிறது. இக்கல்லூரியின் வளாகம் கோவை சரவணம்பட்டியில் கோவை-மைசூர் தேசிய நெடுஞ்சாலையிலிருந்து இரண்டு கி.மீ தொலைவில் அமைந்துள்ளது.

## வெளியிணைப்புகள்
*அதிகாரப்பூர்வ இணையதளம்

## மேற்கோள்கள்

பகுப்பு:கோயம்புத்தூரிலுள்ள பொறியியல் கல்லூரிகள்
தாராபடவேடு

**தாராபடவேடு** (ஆங்கிலம்: Dharapadavedu) என்பது இந்தியாவின் தமிழ்நாடு மாநிலத்தில் வேலூர் மாநகராட்சியின் ஒரு பகுதியாகும்.

## மக்கள் வகைப்பாடு
2001 இந்திய மக்கள்தொகைக் கணக்கெடுப்பின்படி 30,238 மக்கள் இங்கு வசிக்கின்றார்கள். இவர்களில் 50% ஆண்கள், 50% பெண்கள் ஆவார்கள். தாராபடவேடு  மக்களின் சராசரி கல்வியறிவு 79% ஆகும், இதில் ஆண்களின் கல்வியறிவு 85%, பெண்களின் கல்வியறிவு 74% ஆகும். இது இந்திய தேசிய சராசரி கல்வியறிவான 59.5% விடக் கூடியதே. தாராபடவேடு மக்கள்தொகையில் 9% ஆறு வயதுக்குட்பட்டோர் ஆவார்கள்.

## ஆதாரங்கள்

## மேலும் பார்க்க

பகுப்பு:வேலூர் மாவட்டத்திலுள்ள ஊர்களும் நகரங்களும்
அ. வரதநஞ்சைய பிள்ளை

**அ. வரதநஞ்சைய பிள்ளை** (செப்டம்பர் 1, 1877 - ஜூலை 11, 1956) அப்பசாமிப் பிள்ளை, வரதாயி என்பார்க்கு மகனாகப் பிறந்தார். தமிழுடன் தெலுங்கையும் வடமொழியையும் நன்கு அறிந்தவர். விரைந்து கவிபாடுவதில் வல்லவர். கரந்தைச் தமிழ்ச் சங்கத்தில் ‘ஆசிரியர்’ என்னும் சிறப்புப் பட்டம் பெற்றவர். கற்றோரால் ‘புலவரேறு’ என்று சிறப்பிக்கப் பெற்றார். கரந்தைத் தமிழ்ச் சங்கத்தில் நமச்சிவாய முதலியார் தலைமையில் ’தங்கத் தோடா’  பரிசளிக்கப் பெற்றார். தமிழவேள் உமா மகேசுவரனார் இவரிடம் கேட்டுக் கொண்டதற்கு இணங்க, இவர் தமிழரசி குறவஞ்சியை இயற்றினார். அந்நூலை கரந்தைச் தமிழ்ச் சங்கத்தின் வெள்ளி விழாவின் பொழுது ஞானியாரடிகள் தலைமையில் அரங்கேற்றினார்.

## இயற்றிய நூல்கள்
* தமிழரசி குறவஞ்சி
* கருணீக புராணம்
## மேற்கோள்கள்

பகுப்பு:புலவர்கள்
பகுப்பு:தமிழறிஞர்கள்
பகுப்பு:1877 பிறப்புகள்
பகுப்பு:1956 இறப்புகள்
பன்கு

பன்கு அல்லது பான்கு (சீனம்: 盤古, PAN-koo) சீன தொன்மவியல் மற்றும் தாவோயிசத்தில் ஒரு ஆதி உயிரினமாகவும் படைப்புக் கதாபாத்திரமாகவும் விளங்குகிறார். புராணக்கதைகளின்படி, பான்கு வானத்தையும் பூமியையும் பிரித்தார். பின்னர், அவரது உடல் மலைகள், ஒலி எழுப்பும் நீரோடைகள் போன்ற புவியியல் அம்சங்களாக மாறியது என கூறப்படுகிறது.

## புராணக்கதை
பன்குவின் புராணக்கதையை முதன்முதலில் பதிவு செய்தவர் மூன்று இராசியங்கள் காலத்தின் சூ செங் என்று நம்பப்படுகிறது. எனினும், மூன்று இராசியங்கள் காலத்திற்கு முன்பே ஒரு கல்லறையில் அவரது பெயர் கண்டுபிடிக்கப்பட்டதற்கான ஆதாரமும் உள்ளது.

தொடக்கத்தில், எதுவும் தோன்றாத நிலையில் பிரபஞ்சம் ஒரு அம்சமற்ற, வடிவமற்ற ஆதிநிலையில் இருந்தது. இந்த ஆதிநிலை சுமார் 18,000 ஆண்டுகளுக்கு ஒரு பிரபஞ்ச முட்டையாக ஒன்றிணைந்தது. அதற்குள், யின் மற்றும் யாங் என்ற இரு முற்றிலும் எதிர்மறையான தத்துவங்கள் சமநிலை பெற்றன, அந்நேரத்தில் பன்கு முட்டையிலிருந்து வெளிப்பட்டார் (அல்லது விழித்தெழுந்தார்). பிரபஞ்ச முட்டைக்குள் பன்குவின் இருப்பு தைஜியைக் குறிக்கிறது. பன்கு பொதுவாக ஒரு பழமையான, முடிநிறைந்த ராட்சதனாக தலையில் கொம்புகளுடன் சித்தரிக்கப்படுகிறார். பன்கு உலகை உருவாக்கத் தொடங்குகிறார் அப்பொழுது அவர் தனது பிரம்மாண்டமான கோடரியால் யினை யாங்கிலிருந்து பிரிக்கிறார், இதனால் பூமி (மங்கலான *யின்*) மற்றும் வானம் (தெளிவான *யாங்*) ஆக உருவாகிறது. அவற்றைப் பிரித்து வைக்க, பன்கு அவற்றிற்கு இடையே நின்று வானத்தை மேலே தள்ள ஒவ்வொரு நாளும், வானம் பத்து அடி (3 மீட்டர்) உயரமாக வளர்ந்தது, பூமி பத்து அடி தடிமனாகிறது, மேலும் பன்கு பத்து அடி உயரமாகவும் வளர்ச்சி அடைகிறார். இந்த செயல்பாடானது மேலும் 18,000 ஆண்டுகள் நடந்திருக்கிறது.

சில கதைப் பதிப்புகளில், பன்குவுக்கு இந்தப் பணியில் நான்கு புனித மிருகங்கள் (四靈獸), கறுப்பு ஆமை, கிலின், பீனிக்ஸ், மற்றும் சீன டிராகன் ஆகியவை உதவியதாகக் கூறப்படுகிறது. வேறு சில கதைகளில், பன்கு தனது கோடரியால் ஏற்கனவே *யின்* மற்றும் *யாங்* ஆக இருந்த வானத்தையும் பூமியையும் பிரித்ததாகவும் கூறப்படுகிறது .

18,000 ஆண்டுகள் கடந்த பிறகு, பன்கு இறந்தார். அவரது மூச்சு காற்று, மூடுபனி மற்றும் மேகங்களாக மாறியது; அவரது குரல் இடிமுழக்கமாக மாறியது; அவரது இடது கண் சூரியனாகவும், வலது கண் சந்திரனாகவும் மாறியது; அவரது தலை மலைகளாகவும், உலகின் தீவுகளாகவும் மாறியது; அவரது இரத்தம் நதிகளாக மாறியது; அவரது தசை வளமான நிலமாக மாறியது; அவரது முகத் தாடி நட்சத்திரங்களாகவும் பால்வெளியாகவும் மாறியது; அவரது முடி புதர்களாகவும் காடுகளாகவும் மாறியது; அவரது எலும்புகள் மதிப்புமிக்க கனிமங்களாக மாறியது; அவரது எலும்பு மஜ்ஜை விலைமதிப்பற்ற இரத்தினங்களாக மாறியது; அவரது வியர்வை மழையாக மாறியது; மேலும் அவரது முடியில் இருந்த பேன்கள் காற்றில் பறந்து விலங்குகளாக மாறின.

சில கதைப் பதிப்புகளில், அவரது உடல் மலைகளாக மாறியதாகவும் கூறப்படுகிறது.
மூங்கிலரிசி

thumb|மூங்கிலரியை ஒத்த ஒரு வகை மூங்கில் விதைகள்.
**மூங்கிலரிசி** என்பது மூங்கிலில் விளையும் ஒரு வகை விதையிலிருந்து கிடைக்கும் சிறு தானியம் ஆகும்.

## மூங்கில்களில் விளையும் அரிசி
மூங்கில் பூப்பதும், அதில் அரிசி விளைவதும் எப்போதோ ஒரு முறை நிகழும் அரிய நிகழ்வு. மூங்கில்கள் அதன் ஆயுள் முடியும் காலகட்டத்தில்தான் பூக்கின்றன. ஒரு முறை பூத்த பிறகு, விதைகளை உற்பத்தி செய்துவிட்டு அவை இறந்துவிடுகின்றன. விதைகளை உற்பத்தி செய்யும்போது அதிக ஆற்றல் தேவைப்படுவதால், அதற்குப் பிறகு மூங்கில் இறந்துவிடுகிறது என்பது சில ஆய்வாளர்கள் கருத்து. மூங்கில் பூக்கும் காலத்தில்  கொறிவிலங்குகளில் எலிகளுக்க நல்ல உணவு கிடைப்பதால் இவற்றின் எண்ணிக்கை மிக அதிகமாகிவிடுகிறது. மிசோரம் மாநிலத்தில் கடந்த 50 ஆண்டுகளாக, எப்போழுதெல்லாம் மூங்கில்கள் பூக்கின்றனவோ, அப்போழுதெல்லாம் தவறாமல் பஞ்சம் ஏற்பட்டதாகச் சொல்கிறார்கள். மூங்கில் அரிசியை மருத்துவக் குணம் மிக்கதாகக் கருதுவதால், மக்கள் விரும்பி வாங்குகிறார்கள். விலையும் அதிகமாக இருக்கிறது.

மூங்கில் நெல் என்று ஒன்று இருக்கிறது. அது 60 வருடங்கள் முன் வரை தமிழகத்தில் விளைந்ததாகவும் பின்னர் பொமுப் பயன்பாட்டில் இல்லாமல்போய் அண்மையில் மீண்டும் விளைவிக்கப்பட்டதாகவும் ஒரு செய்தி உண்டு.

## இதனையும் காண்க
* மூங்கில் தளிர்

## குறிப்புகள்

பகுப்பு:சிறு தானியங்கள்
பகுப்பு:தமிழர் உணவு தானியங்கள்
பகுப்பு:மூங்கில்
ஓதலாந்தையார்

**ஓதலாந்தையார்** தமிழ்ப் புலவர். ஆந்தையார் என்பது இவர் இயற்பெயர். ஓதலூர் என்னும் ஊரினராதலின் ஓதலாந்தையார் என்று அழைக்கப்பட்டனர். ஓதலூர் மேலைக் கடற்கரைப் பகுதியில் குட்டநாட்டில் உள்ளது. இவர் பாட்டுகளில் பெரும்பாலான பாலைத் திணைப் பாடல்களாகும். ஆந்தை என்பது ஆதன் தந்தை என்பதன் மரூஉ மொழியாகும்.

## ஓதலாந்தையார் பாடல்கள்
:ஐங்குறுநூறு 301 முதல் 400 வரை உள்ள 100 பாலைத்திணைப் பாடல்கள்
:குறுந்தொகை 12, 329 எண்ணுள்ள 2 பாலைத்திணைப் பாடல்கள்.
:குறுந்தொகை 21 எண்ணுள்ள முல்லைத்திணைப் பாடல்.
சங்க இலக்கியத்தில் ஓதலாந்தையார் 103 பாடல்களைப் பாடியுள்ளார்.

## ஐங்குறுநூறு பாடல் சொல்லும் செய்தி

### செலவு அழுங்குவித்த பத்து

### செலவுப் பத்து

### இடைச்சுரப் பத்து

### தலைவி இரங்கு பத்து

### இளவேனில் பத்து

### வரவு உரைத்த பத்து

### முன்னிலைப் பத்து

### மகட்போக்கியவழித் தாய் இரங்கு பத்து

### உடன் போக்கின்கண் இடைச்சுரத்து உரைத்த பத்து

### மறுதரவுப் பத்து

## குறுந்தொகை 12 பாலைத்திணை

## குறுந்தொகை 329 பாலைத்திணை

## குறுந்தொகை 21 முல்லைத்திணை

பகுப்பு:புலவர்கள்
பிள்ளைப் பெருமாள் ஐயங்கார்

17 ஆம் நூற்றாண்டில் வாழ்ந்த புலவர். இவர் **அழகிய மணவாளதாசர்** எனவும் அழைக்கப்பட்டார். தெய்வக்கவிஞர் என்று பொருள்படும் ‘திவ்வியகவி’ என்ற பெயராலும் இவரை அழைத்தனர். இவர் இயற்றிய எட்டு நூல்களின் தொகுதியை *அஷ்டபிரபந்தம்* எனக் கூறுவர். “அஷ்டபிரபந்தம் கற்றவன் அரைப் பண்டிதன்“ என்னும் பழமொழி இந்நூல்களின் உயர்வைப் புலப்படுத்தும். இவரது பாடல்கள் சொல்நோக்கும் பொருள்நோக்கும் தொடை நோக்கும் நடைநோக்கும் கொண்டு ஒளிர்கின்றன. கி.பி. 1623 முதல் 1659 வரை மதுரையை ஆண்ட திருமலை நாயக்க மன்னரின் அவையில் ஓர் அலுவலராய் அமர்ந்து வாழ்க்கை நடத்தி வந்த இவர் பின்னர் இறைத்தொண்டில் தம்மை ஈடுபடுத்திக் கொண்டார்.

இவரது திருப்பேரன் கோனேரியப்பன் ஐயங்கார்.

## அழகிய மணவாளதாசர்
பதினேழாம் நூற்றண்டில் வாழ்ந்த பெரும் புலவர்களில் ஒருவர் பிள்ளைப் பெருமாள் ஐயங்கார். **அழகிய மணவாளதாசர் என்ற பெயரும் இவருக்கு உண்டு**. அஷ்டபிரபந்தம் என எட்டு சிற்றிலக்கியங்களை இயற்றிய இவர் இருமொழி புலமை பெற்றவர். நாலாயிர திவ்விய பிரபந்தத்திற்குப் பிறகு வைணவ சமயச் சார்பாக எழுந்த இத்தொகுதியைத் திவ்விய பிரந்தசாரம் எனக் கூறுவர்.  சொல்லணிகளான யமகம், திரிபு, சிலேடை முதலியவை இதில் சிறந்து விளங்குகின்றன.
அஷ்ட பிரபந்தங்கள்
#திருவரங்கக் கலம்பகம்
#திருவரங்கத்து மாலை
#திருவரங்கத்து திருவந்தாதி
#சீரங்கநாயகர் ஊசல்
#திருவேங்கட மாலை
#திருவேங்கடத்தந்தாதி
#அழகரந்தாதி
#நூற்றெட்டுத் திருப்பதி அந்தாதி.

## மேற்கோள்கள்

*https://www.projectmadurai.org/pm_etexts/pdf/pm0476.pdf

பகுப்பு:புலவர்கள்
கருஞ்சீரகம்

**கருஞ்சீரகம்** (*Nigella sativa*) தெற்கு மற்றும் தென்மேற்கு ஆசியாவினைத் தாயகமாகக் கொண்ட தாவரம். இச்செடி 20 முதல் 30 செ.மீ. உயரம் வரை வளரும். மலர்கள் நீண்ட காம்புகளுடன் வெளிர் நீல நிறத்தில் இருக்கும். கனியின் மேற்பகுதி பிளவுற்று விதைகள் வெளியாகும். ஒரு காயில் பல விதைகள் அடங்கியிருக்கும். இவை கறுப்பாகவும், உறுதியாகவும் இருக்கும். இதன் விதைகள் நறுமண உணவுப் பொருளாகப் பயன்படுகின்றன. இது பல்வேறு மருத்துவக் குணங்களைக் கொண்டுள்ளதாகக் கருதப்படுகிறது.  இதை சாப்பிட்ட உடன் தொண்டையில் ஒரு விதமான அரிப்புணர்வை சில நிமிடங்களுக்கு ஏற்படுத்துகிறது.

"இறப்பைத்தவிர மற்ற எல்லா நோய்களையும் குணப்படுத்தக் கூடியது கருஞ்சீரகம்" என்று இசுலாம் மதத்தின் தூதர் நபிகள் நாயகம் அவர்களது வாக்காகக் கருதப்படுகிறது. யுனானி மருத்துவத்தில், இன்றளவும் இதன் எண்ணெயை பயன்படுத்தப்படுகின்றனர். மேலும் அரபு நாடுகளிலும் இதனை உணவுடன் அதிகமாக பயன்படுத்தப்படுகின்றனர்.

விவிலியத்திலும் இதனை பற்றி குறிப்பிடபட்டுள்ளது.

## இடம்பெற்றுள்ள சத்துக்கள்
இதன் விதையில் இடம்பெற்றுள்ள தைமோகுவினோன் வேறு எந்த தாவரத்திலும் இல்லாத ஒன்று. மேலும் அவசியமான அமினோ அமிலங்கள், அவசியமான கொழுப்பு அமிலங்கள், வைட்டமின் பீடா-கரோடின், கால்சியம், இரும்புச் சத்து, பொட்டாசியம் போன்ற சத்துக்களையும் கொண்டுள்ளது.

## மேற்கோள்கள்
 

பகுப்பு:மூலிகைகள்
பகுப்பு:மூவடுக்கிதழிகள்
ஹார்பி கழுகு

**கார்பி கழுகு** (*Harpy eagle*) என்பது தென்அமெரிக்க மழைக்காடுகளில் வசிக்கும் ஒரு மிகப் பெரிய கழுகு வகை ஆகும்.

கார்பி கழுகு (கார்பியா கார்பிஜா) என்பது கழுகின் நியோட்ரோபிக் இனமாகும். இது அமெரிக்க கார்பி கழுகு அல்லது பிரேசிலிய கார்பி கழுகு என்றும் பப்புவான் கழுகிலிருந்து வேறுபடுத்துவதற்காக அழைக்கப்படுகிறது, இது சில சமயங்களில் நியூ கினியா கார்பி கழுகு அல்லது பப்புவான் கார்பி கழுகு என்றும் அழைக்கப்படுகிறது. இது இதன் வாழிட வரம்பில் காணப்படும் மிகப்பெரிய மற்றும் சக்திவாய்ந்த கொண்றுன்னி பறவையாகும். உலகில் உள்ள கழுகுகளின் மிகப்பெரிய இனங்களில் ஒன்றாகும். இது பொதுவாக வெப்பமண்டல தாழ்நில மழைக்காடுகளில் மேல் அடுக்கில் வாழ்கிறது. இதன் இயற்கையான வசிப்பிடத்தின் அழிவு, இதன் முந்தைய வரம்பின் பல பகுதிகளிலிருந்து மறைவதற்கு காரணமாக அமைந்தது. மேலும் இது மத்திய அமெரிக்காவின் பெரும்பகுதியிலிருந்து கிட்டத்தட்ட அழிக்கப்பட்டுள்ளது. பிரேசிலில், கார்பி கழுகு ராயல்-ஹாக் என்றும் அழைக்கப்படுகிறது (போர்த்துகீசிய மொழியில்: கவியோ-ரியல்).  கார்பியா இனம், கார்பியோப்சிசு மற்றும் மார்ப்னசு உடன் இணைந்து கார்பினியே என்ற துணைக்குடும்பத்தை உருவாக்குகிறது.

## மேற்கோள்கள்


## வெளிப்புற இணைப்புகள்

* Harpy eagle Facts and Pictures on AnimalSpot.net
* Harpy eagle videos, photos & sounds on the Internet Bird Collection
* San Diego Zoo info about the harpy eagle
* Harpy eagle information and photo 
* The Peregrine Fund-Harpy Eagle

பகுப்பு:கழுகுகள்